Risto, nõus! Mina kogesin seda survet kevadel, kui kirjutasin Eesti Naise kaanelugu. Lugu oli Evelini poolest korras, aga siis tahtis kantselei pressiesindaja võtta välja ühte-teist. Näiteks Evelin rääkis, et ametiautot pidi ta vahetama kantselei otsusega ja oli ise selle tehingu juurest täiesti passiivne mutrike, kes ise selliseid asju ei otsusta. Millegipärast tahtsis pr-mees Sildam, et see jutt välja võetaks. jms. Helistasin  nendega kordamööda, tunnetasin nende omavahelist vastasseisu ja olin nõutu.  Ja sellega samal ajal puutusingi kokku teemaga, et Evelin tahab blogima hakata (seda soovitas talle ta toetaja, (aja)kirjanik Imbi Paju, ning kui Evelin minult nõu küsis, siis mina soovitasin ka!) Aga presidendi kantselei PR pani veto.  Mina Sildami asemel ei üritaks asja sedapidi kontrollida. Evelin Ilves on isiksus, tormakas jah veidi, aga oma maailmavaatega siiras isiksus - laseksin tal oma mainet blogi kaudu  isereguleeruda ja oma infot ise jagada. Oleme siiski 21. sajandis, infoühiskonnas, ja on tobe see, kui me ise avalikkusega võimaluse ära võtame inimeselt, kellele see tundub olevat loomuomane.